CELEX: 32015R0378
Language: lv
Date: 2015-03-02 00:00:00
Title: Komisijas Īstenošanas regula (ES) 2015/378 ( 2015. gada 2. marts ), ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 514/2014 attiecībā uz ikgadējās grāmatojumu noskaidrošanas procedūras un atbilstības noskaidrošanas procedūras īstenošanu

7.3.2015   
            
            
               LV
            
            
               Eiropas Savienības Oficiālais Vēstnesis
            
            
               L 64/30
            
         KOMISIJAS ĪSTENOŠANAS REGULA (ES) 2015/378
   (2015. gada 2. marts),
   ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 514/2014 attiecībā uz ikgadējās grāmatojumu noskaidrošanas procedūras un atbilstības noskaidrošanas procedūras īstenošanu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2014. gada 16. aprīļa Regulu (ES) Nr. 514/2014, ar ko paredz vispārīgus noteikumus Patvēruma, migrācijas un integrācijas fondam un finansiālā atbalsta instrumentam policijas sadarbībai, noziedzības novēršanai un apkarošanai un krīžu pārvarēšanai (1), un jo īpaši tās 45. panta 2. punktu un 47. panta 6. punktu,
   tā kā:
   
               (1)
            
            
               Komisijai būtu jāpieņem lēmums par katras valsts programmas ikgadējo grāmatojumu noskaidrošanu un atbilstības noskaidrošanu. Tādēļ jānosaka pasākumi, kas vajadzīgi, lai īstenotu šos uzdevumus, tostarp attiecībā uz informācijas apmaiņu starp Komisiju un dalībvalstīm, kā arī termiņiem, kuri jāievēro katrā gadījumā.
            
         
               (2)
            
            
               Apvienotajai Karalistei un Īrijai ir saistoša Regula (ES) Nr. 514/2014, un tādējādi tām ir saistoša šī regula.
            
         
               (3)
            
            
               Neskarot Regulas (ES) Nr. 514/2014 47. apsvērumu, Dānijai nav saistoša Regula (ES) Nr. 514/2014 vai šī regula.
            
         
               (4)
            
            
               Lai būtu iespējams nekavējoties piemērot šajā regulā paredzētos pasākumus un netiktu kavēta dalībvalstu maksājumu pieprasījumu sagatavošana, šai regulai būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            
         
               (5)
            
            
               Šajā regulā paredzētie pasākumi ir saskaņā ar Patvēruma, migrācijas un integrācijas fonda un Iekšējās drošības fonda komitejas atzinumu,
            
         IR PIEŅĒMUSI ŠO REGULU.
   1. pants
   Ikgadējā grāmatojumu noskaidrošana
   1.   Komisija izvērtē katra projekta atbilstību, kas iekļauts gada atlikuma maksājuma pieprasījumā, kurš minēts Komisijas Īstenošanas regulas (ES) 2015/377 (2) 1. pantā, attiecībā uz īpašo regulu mērķiem, kas noteikti Regulā (ES) Nr. 514/2014, un valsts programmas mērķiem, kas apstiprināta saskaņā ar Regulas (ES) Nr. 514/2014 14. pantu.
   Pieņemot lēmumu par gada atlikuma maksājumu, Komisija ņem vērā arī informāciju, kas sniegta:
   
               a)
            
            
               gada īstenošanas ziņojumā, kurš minēts Regulas (ES) Nr. 514/2014 54. pantā;
            
         
               b)
            
            
               gada bilances maksājuma pieprasījumā Īstenošanas regulas (ES) 2015/377 1. pantā.
            
         2.   Komisija dzēš visas pārskatos deklarētās summas, ja nav šaubu par to, ka iesniegtie pārskati ir pilnīgi, pareizi un patiesi.
   3.   Komisija var pieprasīt papildu informāciju, ja sniegtā informācija ir nepilnīga vai neskaidra vai ja attiecībā uz maksājuma pieprasījumu pastāv nesaskaņas, interpretācijas atšķirības vai citas pretrunas.
   4.   Attiecīgā dalībvalsts pēc Komisijas pieprasījuma sniedz papildu informāciju pieprasījumā minētajā termiņā. Pamatotos gadījumos pēc dalībvalsts pieprasījuma pirms termiņa beigām Komisija var apmierināt lūgumu par novēlotu informācijas iesniegšanu un noteikt jaunu termiņu.
   Ja attiecīgā dalībvalsts nesniedz papildu informāciju noteiktajā termiņā vai ja atbilde nav apmierinoša, Komisija var pieņemt grāmatojuma noskaidrošanas lēmumu, pamatojoties uz tās rīcībā esošo informāciju.
   5.   Komisija informē attiecīgo dalībvalsti par savu lēmumu attiecībā uz gada atlikuma maksājumu, tostarp par visiem iemesliem, kādēļ pārskati vai pārskatos iekļautās summas netika apmaksātas.
   Ja Komisija pārskatus vai pārskatos iekļautās summas neapmaksā, dalībvalsts var iesniegt papildu informāciju par pārskatiem vai summām, ko pārskata turpmākajos finanšu gados.
   6.   Ja Komisijas veiktais maksājums ir mazāks par dalībvalstij izmaksāto ikgadējā priekšfinansējuma summu saskaņā ar Regulas (ES) Nr. 514/2014 35. panta 2. punktu, ikgadējo priekšfinansējumu dzēš attiecīgās summas apmērā. Jebkuru atlikušo priekšfinansējuma summu atgūst tikai nākamās ikgadējās grāmatojumu noskaidrošanas procedūras laikā.
   7.   Tikai tad, ja dalībvalsts neiesniedz gada atlikuma maksājuma pieprasījumu saskaņā ar Regulas (ES) Nr. 514/2014 44. pantu, ikgadējo priekšfinansējuma maksājumu atgūst tajā pašā grāmatojumu noskaidrošanas procedūrā.
   8.   Šā panta 1.–5. punktu mutatis mutandis piemēro atgūtajām summām.
   2. pants
   Komisijas veiktā atbilstības noskaidrošana un finanšu korekcijas
   1.   Ja Komisija uzskata, ka izdevumi neatbilst Savienības un valsts noteikumiem, tā konstatētos faktus paziņo attiecīgajai dalībvalstij, nosakot korektīvos pasākumus, lai nodrošinātu atbilstību turpmāk, un norādot finanšu korekcijas līmeni, kas atbilst tās konstatētajiem faktiem.
   Šo paziņojumu sniedz saskaņā ar Regulas (ES) Nr. 514/2014 47. panta 5. punktu, iekļaujot atsauci uz šo pantu.
   2.   Dalībvalsts sniedz atbildi divu mēnešu laikā pēc paziņojuma saņemšanas. Savā atbildē dalībvalsts var jo īpaši:
   
               a)
            
            
               pierādīt Komisijai, ka projekts(-i) ir atbilstošs(-i);
            
         
               b)
            
            
               pierādīt Komisijai, ka neatbilstības apjoms vai apdraudējums Savienības ieguldījumam valsts programmā ir mazāks, nekā bija norādījusi Komisija;
            
         
               c)
            
            
               informēt Komisiju par tās veiktajiem korektīvajiem pasākumiem, lai nodrošinātu atbilstību Savienības un valsts noteikumiem, kā arī šo pasākumu īstenošanas faktisko dienu; kā arī
            
         
               d)
            
            
               informēt Komisiju par to, vai varētu būt noderīga divpusēja sanāksme.
            
         Attaisnotos gadījumos Komisija pēc pamatota dalībvalsts lūguma var atļaut pagarināt divu mēnešu termiņu ne vairāk kā par diviem mēnešiem. Lūgumu iesniedz Komisijai pirms sākotnējā divu mēnešu termiņa beigām.
   3.   Komisija oficiāli paziņo savus secinājumus dalībvalstij, pamatojoties uz informāciju, kas saņemta atbilstības pārbaudes procedūras laikā.
   4.   Pēc savu secinājumu paziņošanas dalībvalstij Komisija, ja vajadzīgs, pieņem vienu vai vairākus lēmumus saskaņā ar Regulas (ES) Nr. 514/2014 47. pantu, lai izslēgtu no Savienības finansējuma izdevumus, ko skārusi neatbilstība Savienības noteikumiem.
   Komisija var veikt secīgas atbilstības noskaidrošanas procedūras līdz brīdim, kad dalībvalsts ir īstenojusi korektīvos pasākumus.
   3. pants
   Lēmums nesākt vai neveikt atbilstības pārbaudes procedūru
   Komisija var pieņemt lēmumu nesākt vai neveikt atbilstības noskaidrošanas procedūru saskaņā ar Regulas (ES) Nr. 514/2014 47. pantu, ja tā uzskata, ka konstatētās neatbilstības iespējamā finansiālā korekcija nepārsniegtu EUR 50 000 un 2 % no konkrētajiem izdevumiem, ko uzskata par neatbilstīgiem.
   4. pants
   Stāšanās spēkā
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama dalībvalstīs saskaņā ar Līgumiem.
      Briselē, 2015. gada 2. martā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 150, 20.5.2014., 112. lpp.
   
   
      (2)  Komisijas 2015. gada 2. marta Īstenošanas regula (ES) 2015/377, ar ko izveido modeļus dokumentiem, kuri vajadzīgi gada atlikuma maksājumiem atbilstoši Eiropas Parlamenta un Padomes Regulai (ES) Nr. 514/2014, ar ko paredz vispārīgus noteikumus Patvēruma, migrācijas un integrācijas fondam un finansiālā atbalsta instrumentam policijas sadarbībai, noziedzības novēršanai un apkarošanai un krīžu pārvarēšanai (skatīt šā Oficiālā Vēstneša 17. lpp.).